  Майя Бывальцева 22-тӥ толсуре Удмуртиын эшшо 78 муртлэсь коронавирус инфекциез шараязы. Выль черламъёс пӧлын 22 пиналъёс но 65 арессэс ортчем 17 арлыдоос. Со сярысь элькунысь оперативной штаб ивортӥз. 172 адями йӧназ. Тямыс мурт кулӥз. Кышномуртъёслы 65, 68, 84 арес вал, воргоронъёслы – 63, 66, 73, 83, 84 арес 22-тӥ толсурлы Удмуртиын коронавирусэн черлан 78 сюрс 426 учыръёс лабораториосын зэматэмын. 66 сюрс 692 адями йӧназ, 3 сюрс 382 мурт улонысь кошкиз. Та дыре 118 висисьёслэн тазалыксы секыт лыдъяське. Берло нунал ӵоже коронавируслы 5 сюрс 466 эскеронъёс ортчытӥзы. Коронавируслэсь прививка 665 сюрс 673 адями пуктӥз, со пӧлысь 501 сюрс 511 мурт кыксэ ик компонентсэ. «Спутник Лайт» вакцинаез 114 сюрс 973 адямилы пуктӥзы. 2022-тӥ арысен коронавирус инфекцилэсь вакцинацие зпидеми возьматэтъёсъя алон прививкаосъя йӧскалык календаре пыртӥзы. Тегъёс: Тазалык Ижкар висён Удмуртия коронавирус  